**ИНФОРМАЦИЯ**

**за дейностите по проект „Независим живот за гражданите на Кайнарджа”**

Приключиха дейностите по проект BG05M9OP001-2.002-0065-С001 „Независим живот за гражданите на Кайнарджа”, който се осъществи с финансовата подкрепа на Оперативна програма „Развитие на човешките ресурси”, съфинансирана от Европейския социален фонд на Европейския съюз. Проектът беше с продължителност 19 месеца – от 01.11.2015 г. до 01.07.2017 г.

Чрез създаденото Звено за услуги в домашна среда, по проекта беше осигурена възможност за предоставяне на интегрирани услуги в домашна среда на 107 лица, в това число лица с увреждания и хора над 65 г. в невъзможност за самообслужване, като се съчетаваха комплексни действия в посока осигуряване на дългосрочна грижа, вкл. социални и здравни услуги в домашна среда. След направената последна оценка на потребностите на кандидат-потребителите през февруари 2017 г. бяха одобрени за обслужване 62 лица, от които в края на проекта останаха 54 потребители.

Комплексът от почасови услуги се договаряше и предоставяше на потребителите, като се базираше на индивидуалните потребности на лицата с увреждания, определени в индивидуалната социална оценка, съобразно желанието на потребителите, относно вида и времето за предоставяне на съответните почасови услуги от една страна, а от друга относно избора на лицата, които предоставяха услугите. Услугите през целия период на проекта бяха предоставяни от 94 доставчици - домашни помощници и социални асистенти, които в края на проекта останаха 46.

За качественото предоставяне на почасовите социални услуги доставчиците преминаха през три обучения – въвеждащо, поддържащо и надграждащо, чрез които са придобити конкретни знания и умения от участниците, повишен е капацитетът им, развити са професионални умения и е повишена мотивацията за ефективно предоставяне на услугите.

Друга дейност по проекта е предоставянето на психологическа подкрепа, консултиране и супервизия на персонала, предоставящ социалните услуги, като резултатът от тях е постигане на високо качество на грижа и социални дейности, запазване потенциала на прекия доставчик, усъвършенстване на придобитите професионални умения и знания, намаляване на риска от възникване на нежелани конфликти между потребители и доставчици. Общо осъществените групови супервизии са 24. Проведени са 110 индивидуални супервизии с доставчиците на социални услуги, от които 57 на социални асистенти и 53 на домашни помощници. Проведена е и една професионална супервизия с ръководителя и техническия сътрудник на звеното.

След стартирането на проекта са проведени общо 106 индивидуални срещи с потребители на социални услуги като част от петата дейност по проекта – мотивационна и психологическа подкрепа за потребителите на услугите според тяхната индивидуална потребност. В резултат на тази дейност се подобри достъпа до основни социални и здравни услуги и се постигна независимост и социална интеграция на възрастните и хората с увреждания, разшириха се възможностите за подобряване качеството на живот на хората от уязвимите групи и техните семейства.